เมื่อวานไปลองร้าน Izakaya ทั้ง Blog & Pantip แนะนำมาว่าคะแนนเต็ม 9/10 เลยทีเดียว
เลยชวนแฟนไปลองด้วยกัน มุ่งหน้าสู่ เอเซียทิค
เดินเข้าร้านมีลูกค้านั่งแล้ว 7-8 โต๊ะครับ ซักพักก็จะมีเสียงพูดดังขึ้นมาเหมือนมีลูกค้ามา ให้พูดต้อนรับลูกค้าประมาณนั้นครับ เป็นภาษาญี่ปุ่น (อัดเสียงไม่ทัน) จะพูดอย่างนี้ทั้งตอนเราเข้า และตอนกลับครับ (เข้มแข็งกันดีจัง) เลยถ่ายรูปบรรยากาศในร้านให้ชมนิดๆ
บรรยากาศภายในร้านเหมาะสำหรับ การสังสรรค์ พ่อแม่พาลูกมานั่งทาน เหมาะสำหรับทุกเพศทุกวัยครับ
มาเริ่มจากเมนูเสียบไม้ปิ้งย่างครับ
บอกได้ว่าธรรมดาครับ(ลองดูได้แต่แนะนำให้สั่งมาบองกินดูก่อน) และแอบแพงอยู่ครับผมสั่งตามใจเชฟ 420 บาท มี 10 ไม้ (ไม่มีสิ่งที่ตั้งใจจะกินเลย โอ้ว! ทำอะไรไม่ได้สั่งพลาดเอง 555+) แฟนผมบอกว่าไปซื้อข้างทางอร่อยกว่านะ(วันหลังไม่สั่งเสียบไม้ล่ะ) (- -")

พิซซ่าญี่ปุ่น หรือ โอโคโนมิยากิ แนะนำมากครับสไตล์ Kacha Kacha 300 บาทครับ พูดได้ว่าอร่อย แกล้มเบียร์มันสุดยอดจริงๆ มีใส่กิมจิ และโป๊ะด้วยโมจิด้านบนอีกที ลงตัวมาก (ชอบมาก)
ผัดโซบะผัดได้ดี ไม่เค็มหรือหวานจนเกินไป (อันนี้แฟนกินคนเดียวเยยยย)
สเต็คปลามาคุโร่อร่อยครับ 3 ชิ้น ราคา 340 บาท(เนื้อปลานุ่มๆติดหนังอร่อยดีครับ) 
ราคา สมเหตุสมผลบางรายการนะครับดูที่รูปเมนูได้

แอบเห็นโต๊ะข้างๆมีสั่งเอ็นวัวผัดกะหล่ำปลีดูน่าแย่งกิน 55555+ แต่ท้องรับไม่ไหวล่ะ

บริการดีครับ ขอปุ๊บได้ปั๊บ
(เบียร์ไม่แพงแก้วละ 195 บาท แต่ไม่ใหญ่เท่า Shakariki 432 สั่งไป 4 แก้ว เช้ามานึกว่ากลืนกระดาษทรายลงคอ แห้งซะ)
ราคาอาหาร ไม่รวม Vat และ Service charged 10% นะครับ

แวะไปลองกันดูครับ อยู่ตรงร้านอยู่ตรงใกล้ๆ หอนาฬิกาพอดี หันหน้าเข้า Akiyoshi ร้านอยู่ทางขวาคับ (จะมีร้านที่ดูเหมือนนั่งบนดาดฟ้าได้ นั้นคนละร้านนะครับ แต่ แนว Izakaya เช่นกัน)

**ใครมี Izakaya ที่ไปประจำ แนะนำได้นะครับ อยากจะไปลองครับ